b'\n_START_ARTICLE_\nMravinjac\n_START_SECTION_\nZemljopisni polo\xc5\xbeaj\n_START_PARAGRAPH_\nNalazi se u zale\xc4\x91u op\xc4\x87ine Dubrova\xc4\x8dko primorje, uz lokalnu cestu koja od Slanog vodi prema Ora\xc5\xa1cu, izme\xc4\x91u mjesta Ri\xc4\x91ica i Mr\xc4\x8devo. Od Dubrovnika je Mravinjac udaljen oko 23 km sjeverozapadno.\n_START_SECTION_\nPovijest\n_START_PARAGRAPH_\nU blizini mjesta postoji nekoliko arheolo\xc5\xa1kih nalazi\xc5\xa1ta. Jedno od poznatijih je arheolo\xc5\xa1ko nalazi\xc5\xa1te Gomila jugoisto\xc4\x8dno od crkve sv. Ivana. Tu su i nalazi\xc5\xa1ta Osoje, Dugaje i Ivanova glavica._NEWLINE_Tijekom Domovinskog rata Mravinjac je bio okupiran pripadnicima JNA i teritorijalne obrane Crne Gore te raznih dragovolja\xc4\x8dkih \xc4\x8detni\xc4\x8dkih postrojbi. Neprijateljska vojska je popalila i oplja\xc4\x8dkala sve objekte u naselju.\n_START_SECTION_\nGospodarstvo\n_START_PARAGRAPH_\nMravinjac je gospodarski nerazvijeno prigradsko naselje. Stanovni\xc5\xa1tvo je uglavnom zaposleno u Dubrovniku ili neposrednoj okolici (Ora\xc5\xa1ac, Zaton). U tijeku je gradnja autoceste A1 koja od Zagreba preko Splita i Plo\xc4\x8da vodi do Dubrovnika, a koja \xc4\x87e dijelom prolaziti i u blizini Mravinjca pa se o\xc4\x8dekuje da \xc4\x87e ovo i okolna naselja do\xc5\xbeivjeti gospodarski procvat.\n_START_SECTION_\nStanovni\xc5\xa1tvo\n_START_PARAGRAPH_\nPrema popisu stanovnika iz 2011. godine Mravinjac ima 88 stanovnika hrvatske nacionalnosti i katoli\xc4\x8dke vjeroispovjesti._NEWLINE_Kretanje broja stanovnika 1857.-2011._NEWLINE_Napomena: Od 1857. do 1971. sadr\xc5\xbei podatke za biv\xc5\xa1e naselje Ri\xc4\x91ica koje je 1900., 1910. i 1948. iskazivano kao naselje..'